โฆษก พปชร. ขอผู้ชุมนุม ยึดกฎหมาย จี้ มธ.แสดงความรับผิดชอบ
พปชร.ขอผู้ชุมนุม ยึดกฎหมาย อย่าก้าวล่วงเรื่องอ่อนไหว กระทบความรู้สึกคนไทยทั้งชาติ จี้ มธ.แสดงความรับผิดชอบ ปล่อยชุมนุมเกินขอบเขตวันที่ 11 ส.ค. นางสาวพัชรินทร์ ซำศิริพงษ์ ส.ส.กทม.เขต 2 และโฆษกพรรคพลังประชารัฐ กล่าวถึงการชุมนุม ธรรมศาสตร์จะไม่ทน ที่มหาวิทยาลัยธรรมศาสตร์ ศูนย์รังสิต วานนี้ (วันที่ 10 สิงหาคม 2563) ที่มีข้อเรียกร้องเพิ่มเติมจากเดิม 3 ข้อ เพิ่มอีก 10 ข้อ ซึ่งทุกข้อ ล้วนเกี่ยวข้องกับประเด็นอ่อนไหว ที่กระทบต่อความรู้สึกของคนไทยทั้งชาติ ตลอดจนมีการแสดงภาพล้อเลียนที่ไม่เหมาะสม ซึ่งไม่เกี่ยวกับประเด็นเรียกร้องในนามพรรคพลังประชารัฐ ขอเรียกร้องให้กลุ่มบุคคลดังกล่าว ดำเนินการภายใต้กรอบของกฎหมายและยึดมั่นในระบอบประชาธิปไตยอันมีพระมหากษัตริย์ทรงเป็นประมุข เพราะการเรียกร้องเหล่านั้น เป็นการสร้างความแตกแยกภายในชาติ และอาจทำให้เกิดความรุนแรงขึ้นได้ จะทำให้ประเทศชาติขาดความสงบสุข และขาดความเชื่อมั่นจากนานาประเทศ และยังเป็นการเรียกร้องจากบุคคลเพียงกลุ่มเดียว ซึ่งผู้ที่ไปร่วมชุมนุมส่วนใหญ่ไม่มีส่วนรู้เห็นในข้อเรียกร้องนั้น น.ส.พัชรินทร์ กล่าวโฆษกพรรคพลังประชารัฐ กล่าวอีกว่า ขอให้ผู้รับผิดชอบ ของมหาวิทยาลัยธรรมศาสตร์ ที่ปล่อยให้เกิดเหตุการณ์ดังกล่าวขึ้น ออกมารับผิดชอบ และชี้แจงให้ประชาชนทราบชัดเจนว่า เหตุการณ์ที่เกิดขึ้น เป็นเพียงกลุ่มบุคคลที่มาขอใช้สถานที่ของมหาวิทยาลัยธรรมศาสตร์ ไม่ใช่ในนามของมหาวิทยาลัย เพราะหากเข้าใจผิด อาจทำให้มีผลกระทบต่อนักศึกษา คณาจารย์ ตลอดจนบุคลากรของสถาบันที่ไม่เกี่ยวข้องได้
พปชร. ขอผู้ชุมนุม ยึดกฎหมาย อย่าก้าวล่วงเรื่องอ่อนไหว กระทบความรู้สึกคนไทยทั้งชาติ จี้ มธ.แสดงความรับผิดชอบ ปล่อยชุมนุมเกินขอบเขต
ธรรมศาสตร์จะไม่ทน,พลังประชารัฐ,พัชรินทร์ ซำศิริพงษ์,ม.ธรรมศาสตร์,ธรรมศาสตร์รังสิต,ชุมนุมเกินขอบเขต,พปชร.,ข่าวทั่วไป